CELEX: 52010XG1203(01)
Language: hu
Date: 2010-11-19 00:00:00
Title: A Tanács következtetései ( 2010. november 19. ) a gyermek- és ifjúságüggyel, valamint a gyermekek jogaival kapcsolatos európai, illetve nemzetközi szakpolitikai menetrendekről

3.12.2010   
            
            
               HU
            
            
               Az Európai Unió Hivatalos Lapja
            
            
               C 326/1
            
         A Tanács következtetései (2010. november 19.) a gyermek- és ifjúságüggyel, valamint a gyermekek jogaival kapcsolatos európai, illetve nemzetközi szakpolitikai menetrendekről
   2010/C 326/01
   AZ EURÓPAI UNIÓ TANÁCSA,
   1.   EMLÉKEZTETVE A KÖVETKEZŐKRE:
   
               —
            
            
               az Európai Unióról szóló szerződés 3. cikkének (3) bekezdése,
            
         
               —
            
            
               a Tanács 2009. november 27-i állásfoglalása az ifjúságpolitika terén folytatott európai együttműködés megújított keretéről (2010–2018), amely szerint adott esetben figyelembe kell venni a gyermekpolitikai dimenziót – a gyermekek jogaira és védelmére is figyelemmel –, tekintettel arra, hogy a fiatalok életét és kilátásait jelentős mértékben meghatározza a gyermekkorban kapott lehetőségek, támogatás és védelem mértéke,
            
         
               —
            
            
               az Európai Bizottság „Az EU gyermekjogi stratégiája felé” című, 2006. július 4-i közleménye (1).
            
         2.   TUDOMÁSUL VESZI:
   
               —
            
            
               az elnökség által a gyermek- és ifjúságüggyel, valamint a gyermekek jogaival kapcsolatos európai, illetve nemzetközi szakpolitikai menetrendekre (2) vonatkozóan nyújtott tájékoztatást,
            
         
               —
            
            
               azokat a meghozott ifjúságpolitikai intézkedéseket, amelyek célja a gyermekek és a fiatalok arra vonatkozó jogának érvényesítése, hogy részt vegyenek az életüket érintő döntések meghozatalában.
            
         3.   HANGSÚLYOZZA:
   
               —
            
            
               a gyermek- és ifjúságügy, valamint a gyermekek jogai területén végzett munka kiemelkedő fontosságát.
            
         4.   ÜDVÖZLI:
   
               —
            
            
               hogy az Európai Bizottság erre a területre vonatkozóan új közleményt szándékozik elfogadni, amelyben meg fogja határozni az EU-nak a gyermekek jogaival kapcsolatos stratégiáját.
            
         5.   EZÉRT ÖSZTÖNZI:
   
               —
            
            
               a tagállamokat az együttműködésre és arra, hogy vállaljanak tevékeny szerepet ezen a területen, valamint a gyermekek jogaival foglalkozó jövőbeli szakértői és miniszteri szintű nemzetközi találkozókon.
            
         
      (1)  COM(2006) 367 végleges.
   
      (2)  14855/10.